บาทเปิด 32.80/82 คาดแกว่งแคบขาดปัจจัยใหม่
เงินบาทเปิด 32.80/82 คาดแกว่งแคบขาดปัจจัยใหม่ มองกรอบวันนี้ 32.75-32.90
29 ต.ค. 2565

เงินบาทเปิด 32.80/82 คาดแกว่งแคบขาดปัจจัยใหม่ มองกรอบวันนี้ 32.75-32.90
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.80/82 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 32.83/84 บาท/ดอลลาร์
วันนี้การเคลื่อนไหวของค่าเงินบาทอาจจะเงียบๆ หลังจากที่ต้นสัปดาห์เงินบาทเคลื่อนไหวไปค่อนข้างมาก ซึ่งหลังจากที่ไปทำ High ในช่วงต้นสัปดาห์ที่ 33.10 บาท/ดอลลาร์ แล้วก็เริ่มมีการ take profit ออกมา โดยวันนี้มองว่ายังไม่มีปัจจัยสำคัญที่จะมีผลต่อการเคลื่อนไหวของเงินบาทมากนัก เป็นเพียงการประกาศตัวเลขเศรษฐกิจประจำสัปดาห์ของทางต่างประเทศเท่านั้น ส่วนของไทยคงต้องรอจับตาการประชุมคณะกรรมการนโยบายการเงิน(กนง.) กลางสัปดาห์หน้า
"วันนี้บาทคงเงียบๆ เพราะต้นสัปดาห์วิ่งไปมากแล้วก็ลงมาเร็วหลังจากที่ไปทำ high ที่ 33.10 แล้วก็มีการ take profit ซึ่งฝั่ง export รอขายอยู่" นักบริหารเงิน ระบุ
นักบริหารเงิน คาดว่าวันนี้เงินบาทจะเคลื่อนไหวในกรอบ 32.75-32.90 บาท/ดอลลาร์